Diari Oficial de la Generalitat Valenciana


Sumari del DOGV 9520, del 26-01-2023 (2023/783)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, i la declaració d'utilitat pública, en concret, corresponents a una central fotovoltaica denominada FV Altabix I, i la seua infraestructura d'evacuació, a situar al terme municipal d'Elx. Expedient ATALFE/2022/28/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9520

Data del DOGV
:   26-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/783


Data del document
:   18-01-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, i la declaració d'utilitat pública, en concret, corresponents a una central fotovoltaica denominada FV Altabix I, i la seua infraestructura d'evacuació, a situar al terme municipal d'Elx. Expedient ATALFE/2022/28/03. [2023/783]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, i declaració d'utilitat pública, en concret, de la instal·lació elèctrica que s'indica:  
Peticionari: Promociones Franoyfi, SL, NIF N27651786 i amb domicili social al polígon industrial Altabix, núm. 424, 03427 Elx (Alacant).  
Tipus de central elèctrica: central fotovoltaica denominada FV Altabix I, amb potència a instal·lar de 3 MW, incloent-hi les seues infraestructures d'evacuació.  
Emplaçament dels grups generadors: polígon 170, parcel·les 74, 86 i 91, i parcel·les 9009, 88 i 9028 (encreuament d'interconnexions), del terme municipal d'Elx (Alacant).  
Emplaçament de la infraestructura d'evacuació: polígon 170, parcel·les 86 i 91; polígon 169, parcel·les 9026, 9034 i 9007, i polígon 170, parcel·la 71, del terme municipal d'Elx (Alacant).  
Emplaçament del centre seccionament i línia que passa a titularitat d'i-DE: polígon 170, parcel·la 71i polígon 169, parcel·la 395, del terme municipal d'Elx (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
?Projecte. Denominació: Projecte d'instal·lació solar fotovoltaica FV Altabix I, de 3 MW en estructura fixa.  
?Projecte. Denominació: Nou centre de seccionament telecomandat de 20 kV, per a l'evacuació d'electricitat procedent de PFV Altabix I. Terme municipal d'Elx (Alacant).  
?Projecte. Denominació: Nova LMT de 20 kV D/C per a connexió amb el centre de seccionament Altabix I. Terme municipal d'Elx (Alacant).  
?Estudi d'integració paisatgística.  
?Memòria justificativa del compliment dels criteris del Decret llei 14/2020.  
?Pla de desmantellament i restitució del terreny i l'entorn afectat.  
?plecs generals de normes de seguretat en prevenció d'incendis forestals.  
?Separates dirigides a:  
- Ajuntament d'Elx  
- ENAGAS, SA.  
- AESA  
- i-DE Redes Eléctricas Inteligentes, SAU (Grup IBERDROLA)  
- Demarcació de Carreteres de l'Estat a la Comunitat Valenciana  
  
?Relació de béns i drets afectats.  
Pressupost: 1.497.748 -  
Característiques principals:  
La central fotovoltaica denominada FV Altabix I, amb 3.000 kW de potència instal·lada, està composta per un camp generador de 6.168 mòduls fotovoltaics de 585 Wp, que suposen una potència pic total de 3.608,28 kWp, muntats sobre estructura fixa bisuport (20º).  
Aquests mòduls fotovoltaics es connecten mitjançant una xarxa de baixa tensió en corrent continu amb 15 inversors (200 kW de potència activa màxima cadascun, limitats des de fàbrica) que resulta una potència nominal a l'eixida d'inversors de 3.000 kW. A més, es limitarà a 2.700 kW la potència activa que es puga injectar a la xarxa mitjançant un sistema de control coordinat independent.  
La potència concedida d'accés a la xarxa de distribució és de 2.700 kW.  
La potència que cobreix la garantia és de 3.000 kW.  
Transformador de potència de 800 V a 20 kV (3.500 kVA).  
Centre de protecció i mesurament  
Línia simple circuit (20 kV) subterrània, 673 metres, des del CPM fins al CS.  
Centre de seccionament, i línia en doble circuit (20 kV) tram subterrani (22 metres); tot a cedir a l'empresa distribuïdora.  
El punt de connexió de la instal·lació fotovoltaica amb la xarxa de distribució es realitzarà en doble T amb la línia de doble circuit 20 kV 11-SALAASPE 10-SALARONDA, pertanyent a l'empresa distribuïdora i-DE Redes Eléctricas Inteligentes, SAU (Grup IBERDROLA); amb afecció sobre el nus de la xarxa de transport ST SALADAS (220 kV).  
  
L'adequació de la línia de distribució existent de doble circuit 20 kV 70-NNRCHPZZ 49 € SALARONDA (doble entroncament aerosubterrani en nou suport a l'entorn del suport existent -136026- que se substitueix, reforma dels suports 136027 i 136025) és objecte dels tràmits dels procediments corresponents, en expedients diferents a aquest i d'acord amb la Llei 24/2013, de 26 de desembre, del sector elèctric, i el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; i, per tant, no són objecte d'aquesta informació pública.  
  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, llevat dels relatius a la presentació de sol·licituds i recursos, segons s'indica en l'article 33 de l'esmentada llei.  
  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació mencionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29, CP 03217 Alacant, així com dirigir a aquest servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15105&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 18 de gener de 2023.- La cap del Servei Territorial d'Indústria, Energia i Mines d'Alacant: Rosa M. Aragonés Pomares.